b"\n_START_ARTICLE_\nEva Isanta Foncuberta\n_START_SECTION_\nBiografia\n_START_PARAGRAPH_\nEssent molt petita els seus pares es van traslladar a Madrid. Els seus primers passos en el m\xc3\xb3n de la interpretaci\xc3\xb3 van ser com a aficionada amb 15 anys. Va decidir que volia estudiar Art Dram\xc3\xa0tic i va compaginar els estudis d'Imatge i So amb l'art d'interpretar a l'escola de Cristina Rota._NEWLINE_El debut teatral es va produir el 1997 amb l'obra Magnolias de acero, dirigida per Ricard Reguant.  _NEWLINE_Entremig de tant de teatre, l'Eva Isanta va tenir l'ocasi\xc3\xb3 de fer incursions en televisi\xc3\xb3 a Farmacia de guardia, una s\xc3\xa8rie que va marcar una fita en la televisi\xc3\xb3 espanyola, li va oferir ser \xc2\xabIsabel\xc2\xbb, la filla major de Concha Cuetos i Carlos Larra\xc3\xb1aga, i potser aquest hagi estat el paper que m\xc3\xa9s popularitat li ha donat fins a la seva arribada a Aqu\xc3\xad no hay qui\xc3\xa9n viva.  _NEWLINE_Malgrat haver actuat en altres s\xc3\xa8ries i haver realitzat aparicions espor\xc3\xa0diques en televisi\xc3\xb3, Aqu\xc3\xad no hay quien viva estableix un punt i a part en la vida professional d'Eva Isanta. El personatge de Bea li ha perm\xc3\xa8s ser candidata als Premis de la Uni\xc3\xb3n de Actores."